Screenshot: YouTube

IVAN STOILJKOVIĆ iz Koprivnice poznat je kao dječak magnet, a o njegovim su sposobnostima pisali i strani mediji.

Njegova sposobnost privukla je Simona Farnabyja, engleskog glumca i komičara, koji je krenuo snimati svoj dnevnik putovanja po svijetu u potrazi za pojedincima koji imaju nadljudske moći, ili barem tvrde da ih imaju.

Njegova putovanja sažeta su u serijal Čovjek protiv natprirodnog, a zvijezda prve epizode bit će upravo desetogodišnji Ivan.

Tekst se nastavlja ispod oglasa

Simon je potragu za ljudima s nadljudskim moćima započeo u Hrvatskoj, istražujući dokaze o ljudima-magnetima. Serijal se nastavlja istraživanjem nevjerojatne ljudske snage i tolerancije boli, pa će Simon posjetiti i jedno indonezijsko pleme čiji su članovi imuni na bol te Kineza koji može povući automobil svojim očnim dupljama.

Prva epizoda serijala Čovjek protiv natprirodnog emitirat će se 6. ožujka u 23:sata na Discovery Channelu. Do tada Ivanovu sposobnost možete vidjeti u videu u nastavku.